kardosdrur/scandi-wiki huggingface dataset:
Lene Retzius

Lene Onsrud Retzius () er ein norsk friidrettsutøvar frå Moelv i Hedmark. Ho vart norsk meister i stavhopp 2014-17 og 2019-20. I 2018 sette Retzius norsk rekord i øvinga med eit hopp på 4,50 meter. Ho var medlem i Moelven IL til 2014, sidan 2015 har ho representert IL i BUL.

Aktiv
15-årige Retzius kom på delt andreplass i stavhopp ved Friidretts-NM 2011, då Cathrine Larsåsen forbetra norgesrekorden til 4,31 meter og vann suverent. I 2014 vann Retzius det fyrste av fire strake NM-gull i stavhopp. Ho sikra seg medaljen ved å vere den fyrste over 3,80 m. Dei tre neste åra sikra ho seg gullmedaljen med hopp på 4,00 m, deretter 4,10 m og så 4,20 m. 

Den 30. mai 2018 sette Retzius noregsrekord i stavhopp med 4,50 meter på Lambertseter stadion i Oslo. I noregsmeisterskapen 2018 stoppa ho på 3,90 m og enda på sølvplass. Året etter gjekk ho over 4,32 m og sette meisterskapsrekord ved NM på Hamar. Sommaren 2021 tangerte ho noregsrekorden ved eit stemne i Genève.

Plasseringar i internasjonale meisterskap
EM 2018 i Berlin: Utslått i kvalifiseringa (4,20 m=nr 22)
VM 2019 i Doha: Utslått i kvalifiseringa (4,35 m=nr 25)

Kjelder

Denne artikkelen bygger på «Lene Retzius» frå ,  den 3. september 2021.  
friidrett.no

Bakgrunnsstoff 
 

Norske stavhopparar
Noregsmeistrar i friidrett
Norske deltakarar under sommar-OL 2020
Friidrettsutøvarar under sommar-OL 2020
Inger Anne Frøysedal

Inger Anne Hovind Frøysedal () er ein norsk veterinær og tidlegare friidrettsutøvar frå Stryn som vart norsk meister i tresteghopp seks år i rad, 2009-14. I barneåra var ho medlem i Oppstryn IL, sidan representerte ho osloklubben IK Tjalve.

Aktiv
Etter å ha vunne bronsemedaljen i tresteghopp i NM 2007 og sølvmedaljen året etter, var Frøysedal åra frå 2009 til 2014 den beste kvinnelege tresteghopparen i Noreg. Desse seks sesongane vann ho årleg gullmedaljen i øvinga. Under eit stemne i juli 2010 nådde ho 13,88 meter i eit tresteghopp, men medvinden var for sterk til at det vart norsk rekord. Frøysedal deltok i EM i friidrett 2010 i Barcelona, med 13,51 m (=nr 21) rauk ho ut i kvalifiseringa. Ho sette personleg rekord i tresteghopp med 13,71 m då ho vart noregsmeister i Kristiansand i 2012.

Frøysedal presterte personbeste i lengdehopp med 6,12 meter ved eit stemne i Florø i 2010. Året etter tok ho NM-sølv i øvinga.

Kjelder

Denne artikkelen bygger på «Inger Anne Frøysedal» frå ,  den 4. september 2021.  

Norske lengdehopparar
Norske tresteghopparar
Noregsmeistrar i friidrett
Folk frå Stryn
Eirik Dolve

Eirik Greibrokk Dolve () er ein norsk tidlegare friidrettsutøvar frå Bergen som tevla i stavhopp. Han var norsk meister i øvinga fem år på rad, 2013-17.

Dolve, som var medlem i IL Fri til 2015 og sidan Fana Idrettslag, vann gullmedaljen i stavhopp fyrste gongen under NM 2013 i Tønsberg. Han sigra også i noregsmeisterskapen dei neste fire åra, ofte med  god margin. Sommaren 2015 svinga han seg i Göteborg for fyrste gong over 5,50 meter. Den 22. juni 2016 forbetra han den personlege rekorden til 5,66 meter ved eit stemne i Praha. Ved NM 2018 tok han sølv, Sondre Guttormsen vann gull. Etter å ha vorte bronsemedaljør i NM 2019, la Dolve opp.

Kjelder
World Atheltics

Norske stavhopparar
Noregsmeistrar i friidrett
Folk frå Bergen
Erik Selle

Erik Selle () er ein norsk pastor og politikar. Han vart partileiar for Dei Kristne i 2013, som seinare heitte Partiet Dei Kristne og frå 2022 Konservativt.

Bakgrunn 
Selle er cand.theol. frå Universitetet i Oslo der han tok mellomfag i sosialøkonomi og embetseksamen i teologi 1991–1996. Han arbeidde som feltprest i Forsvaret i 1997 og var lærar i Bærum 1998–2004. Selle er også utdanna ved Heimevernets skole- og kompetansesenter og tenestegjorde som major i Heimevernet i Bosnia i 2007. Selle var fram til 2014 pastor og administrerande direktør i BærumsKirken, ein pinselyd på Høvik i Bærum som Selle grunnla i 2001. Han har i tillegg vore styremedlem i Kristenfolket, ein kristenkonservativ organisasjon som vart oppretta i 2009.

Erik Selle vart første gong vald til leiar i Partiet Dei Kristne (PDK) i 2013. Ved stortingsvalet dette året stilte han som førstekandidat for partiet i Nord-Trøndelag. PDK vart danna som ei bygdeliste på Bømlo i Hordaland i 2011. I kommunestyre- og fylkestingsvalget 2015 stilte partiet lister i 69 kommunar og 19 fylke. Selle var førstekandidat i Akershus fylke og var også med på partilista for valet i Bærum kommune. Ved stortingsvalet i 2017 var Selle nominert på førsteplass i både Aust-Agder og Akershus og på andreplass i Oslo.

Selle har tidlegare hatt ein periode i kommunestyret i Bærum for Høgre og har også vore medlem av Framstegspartiet.

Selle er profilert «ven av Israel» og jobba tidlegare som rådgjevar ved Internasjonale Kristne Ambassade Jerusalem, ein politisk-religiøs organisasjon oppretta i 1980. Han er elles særleg opptatt av kristne i Afrika, mellom anna som nestformann i The Africa-Israel Initiative. Ved stortingsvalet i 2017 var Selle nominert på førsteplass i både Aust-Agder og Akershus, og på andreplass i Oslo.

Kjelder 

Denne artikkelen bygger på «Erik Selle» frå ,  den 6. september 2021. 
 oppgav desse kjeldene:

Politikarar frå Partiet Dei Kristne
Norske partileiarar
Jonathan Quarcoo

Jonathan Tetteh Quarcoo () er ein norsk friidrettsutøvar fødd i Bodø. Han vart norsk meister på 200 meter i 2015, 2017 og 2018, dei to siste åra vann han NM-gull også på 100 meter. Quarcoo er medlem i FIK Orion.

Aktiv
Quarcoo fekk bronsemedaljen på 200 meter ved NM 2014, einast sju tidels sekund bakom vinnaren. Tidlegare i sesongen vart nordisk juniormeister på distansen. I 2015 vart han norsk meister på 200 meter, året etter kom han på andreplass i NM, veteranen Jaysuma Saidy Ndure sikra seg sitt siste NM-gull. 

Både i 2017 og 2018 vart Quarcoo dobbelmeister i noregsmeisterskapen, han vann med tildels stor margin på 100 m så vel som 200 m. Den 15. juli 2017 sprang han i Bydgoszcz sitt livs beste løp, sette presonbeste på 200 meter med tida 20,39 sekund og vann gullmedaljen i U-EM. Knapt eitt år seinare presterte han også livsbeste på 100 meter då han på Bislett stadion kom i mål etter 10,22 sekund. Innandørs-sesongen 2018 vart han nordisk meister på 60 meter. 

I 2019 plagast Quarcoo med skade og vart tredjemann på 100 m i noregsmeisterskapen. Han stod over heile 2020-sesongen, kom tilbake i tevling i 2021.

Kjelder
World Athletics

Norske sprintarar
Noregsmeistrar i friidrett
Folk frå Bodø
Silje Fjørtoft

Silje Fjørtoft () er ein norsk friidrettsutøvar frå Ørsta. Ho vart noregsmeister i 3 000 meter hinder i 2007, 2008 og 2011. Under NM i friidrett 2015 sprang ho i mål til gullmedalje på 5 000 meter og 10 000 meter. Fjørtoft var medlem i Ørsta Idrottslag til 2007, sidan 2008 har ho representert Sportsklubben Vidar i Oslo.

Aktiv
Fjørtoft kom på andreplass i 3 000 meter hinder ved NM 2006, 39 sekund attom vinnaren, Karoline Grøvdal. 15. juni 2007 sette Fjørtoft personbeste med 9.57,9. Åtte veker seinare vann ho øvinga i noregsmeisterskapen, ein prestasjon ho gjentok året etter. I juni 2008 forbetra ho bestenoteringa si til 9.55,5 i Des Moines i USA.      

Våren 2009 fekk Fjørtoft sluttida 15.55,2 på 5 000 meter i Walnut i California, livsbeste på distansen. I Bislett Games 3. juli 2009 overraska ho med tida 9.37,9, hennar suverent beste løp i 3 000 meter hinder. Under NM i friidrett 2009 deltok ho på 1500 meter og tok sølv, langt bak Ingvill Måkestad. To år seinare tok Fjørtoft sitt tredje NM-gull i hinder, over minuttet føre nummer 2.

Dei neste sesongen plagast ho med skade. Ho kom tilbake som langdistanseløpar i 2015, då ho vann 5 000-meter og 10 000 meter under noregsmeisterskapen. Milløpet den 2. august var hennar fyrste og innleia tre vekers rekordjakt. Perioden fram til 22. august presterte ho personbeste på 10 000 m, 3 000 m, 800 m og 1500 m. Rekordane lydde på 2.11,54 – 4.17,2 – 9.09,7 – 34.33,1. Rekordløpa fann stad ved NM i Haugesund, i Szczecin i Polen, Göteborg i Sverige og Solihull i England.

Plasseringar i internasjonale meisterskap
VM 2007 i Osaka: Utslått i kvalifiseringa i 3000 m hinder (10.32,3=nr 45)
VM 2009 i Berlin: Utslått i kvalifiseringa i 3000 m hinder (10.01,0=nr 40)

Kjelder

Denne artikkelen bygger på «Silje Fjørtoft» frå ,  den 8. september 2021.  

Norske mellomdistanseløparar
Norske langdistanseløparar
Norske hinderløparar
Noregsmeistrar i friidrett
Tom Erling Kårbø

Tom Erling Kårbø () er ein norsk tidlegare friidrettsutøvar frå Bømlo, medlem i Stord Idrettslag. Han vann NM-medalje i 3000 meter hinder ti år på rad, fem av dei i gull. I 2018 tok han elles bronsemedaljen på 5000 meter.

Aktiv
I 2009 kom Kårbø på tredjeplass i 3 000 m hinder i noregsmeisterskapen. Dei to neste åra tok han NM-sølv i øvinga, alle desse meisterskapane var Bjørnar Ustad Kristensen den fremste hinderløparen i Noreg. Deretter tok Kårbø over som noregseinar i 3 000 m hinder og vart noregsmeister i 2012, 2013, 2014, 2016, 2018. Under NM 2015 vart han slått i spurten av nemnde Kristensen, også i NM 2017 måtte han nøye seg sølv, spurtslått av Jakob Ingebrigsten. Under noregsmeisterskapen 2018 sprang Kårbø inn til bronse på 5000 meter, før han sikra seg sitt femte NM-gull i hinderløpet.  

Kårbø deltok i europameisterskapen i friidrett 2014, 2016, 2018. Han var eit lite stykke unna finaleplass i dei fyrste meisterskapane. I Berlin 2018 kvalifiserte han seg til finalen og vart nummer 11. Under verdsmeisterskapen 2019 i Doha sette Kårbø personbeste i 3 000 meter hinder med 8.27,0, var likevel langt unna å kvalifisere seg til VM-finalen. 

Kårbø var ein habil mellomdistanseløpar som på 5 000 meter gjorde personbeste med 14.05,2 i 2017-sesongen. På 1500 meter fekk han som best notert 3.43,7, oppnådd i Sollentuna sommaren 2019, i hans siste sesong på friidrettsbana.

Plasseringar i internasjonale meisterskap
EM 2014 i Zürich: Utslått i kvalifiseringa (8.42.3=nr 19)
EM 2016 i Amsterdam: Utslått i kvalifiseringa (8.42,7=nr 16)
EM 2018 i Berlin: Nr 11 – 8.42,9
VM 2019 i Doha: Utslått i kvalifiseringa (8.27,0=nr 25)

Kjelder

 Tom Erling Kårbø ved World Athletics

Norske hekkeløparar
Norske langdistanseløparar
Norske mellomdistanseløparar
Noregsmeistrar i friidrett
Folk frå Bømlo
Brede R. Ellingsen

Brede Raa Ellingsen () er ein norsk friidrettsutøvar frå Bergen. Han vart noregsmeister i høgdehopp i 2007, 2009, 2011, 2013 og 2016. Han var medlem i Norna-Salhus til 2014, sidan av Fana Idrettslag.

Aktiv
Ellingsen gjekk over 2,10 m då han i Askim i 2007 vart norsk meister fyrste gongen. Sesongen etter forbetra han den personlege rekorden til 2,18 m, i NM stoppa han på 2,07 m og fekk sølv. Under eit stemne heime i Bergen den 6. juni 2009 svinga han seg over 2,21 meter, hans livs beste høgdehopp. I NM på Lillehammer hoppa han 2,15 m og tok NM-gull nummer 2. I 2010 kom han på sølvplass i NM, året etter vart han på Byrkjelo norsk meister tredje gongen. I 2013 vann Ellingsen sitt fjerde NM-gull og i 2016 sitt femte og siste.

Under NM i friidrett 2012 deltok Ellingsen i tresteghopp. Han sette då personbeste med 14,48 m, ei lengde som gav han bronsemedaljen i ei svak tevling (50 år tidlegare ville han vorte nummer 6 i NM). Etter tredjeplass i høgdehopp ved NM 2017 på Sandnes la han opp som aktiv.

Kjelder

World Athletics

Norske høgdehopparar
Norske tresteghopparar
Noregsmeistrar i friidrett
Folk frå Bergen
Oda Onstad

Oda Utsi Onstad () er ein norsk tidlegare friidrettsutøvar frå Fagernes. Åra 2016-19 vann ho samtlege fire NM-gull i tresteghopp og to NM-gull i lengdehopp.

Aktiv
7. juni 2006 i Göteborg presterte Onstad personbeste i lengdehopp med 6,31 meter, ei bestenotering som skulle stå i over 13 år. Gjennom eit knapt tiår, 2006-14, sanka ho sju sølvmedaljar og tre bronsemedaljar i dei norske ordinære friidretts-meisterskapane. Under NM i friidrett 2016 vart ho noregsmeister i tresteghopp, den fyrste av fire NM-titlar i øvinga i rad. I lengdehopp fekk ho si fjerde NM-bronse. Både i noregsmeisterskapen 2018 og i 2019 vart ho dobbelmeister, ettersom ho også sigra i lengdehopp. Ved NM i friidrett 2019 på Hamar den 4. august presterte ho livsbeste i lengde med 6,34 meter. Vel tre veker seinare, den 27. august i Oslo, landa ho etter 13,69 meter i tresteghopp, også det livsbeste.

Spenstige Onstad vann den 3. februar 2019 NM i lengde utan tilløp for tiande gong, samstundes forbetra ho sin norske rekord i øvinga til 2,99 meter. Vinteren 2020 tok ho sitt ellevte NM-gull i lengde utan tilløp, og la så opp.

Onstad var medlem i Fagernes IL til 2011 og 2016, i IK Tjalve 2012-15, og til sist Norna-Salhus frå 2017.

Kjelder

Athletics

Norske lengdehopparar
Norske tresteghopparar
Noregsmeistrar i friidrett
Folk frå Nord-Aurdal
Cecilie Rise

Cecilie Rise Ortner () er ein tidlegare friidrettsutøvar frå Sandane i Nordfjord. Ho vart norsk meister i lengdehopp i 2001 og 2004 og åra 2002-05 i tresteghopp.

Aktiv
Årleg medalje i perioden 1997-2005 sikra Rise seg minst ein medalje i noregsmeisterskap. Til saman i lengdehopp og tresteghopp vann ho då seks gullmedaljar, sju sølvmedaljar og to bronsemedaljar. Seks år etter ho hadde lagt opp, kom ho i 2011 tilbake og vann bronsen i tresteg-øvinga då noregsmeisterskapen vart avvikla på Byrkjelo, hennar tidlegare heimebane. Rise var medlem i Gloppen Friidrettslag og vann medalje, to sølv og ein bronse, med laget i 1000 meter stafett under NM i åra 1999-2001.

Rise sine personbeste lengdehopp og tresteghopp kom i løpet av ei veke i 2003. Den 2. august hoppa ho 6,24 meter i lengde ved eit stemne i Ebensee i Austerrike. 8. august nådde ho 13,26 meter i tresteg på Fredrikstad stadion.

Ho er utvandra til Austerrike.

Kjelder

World Athtletics

Norske sprintarar
Norske lengdehopparar
Norske tresteghopparar
Noregsmeistrar i friidrett
Folk frå Gloppen
Katalin Karikó

Katalin Karikó () er ein ungarsk biokjemikar frå Szolnok som bur i USA. Ho har særleg forska på RNA-mediert immunaktivering. Saman med den USA-amerikanske immunologen Drew Weissman oppdaga ho at immunogenisiteten til RNA kunne svekkast gjennom nukleosidmodifikasjon. Teknologien gjer det mogeleg å nytte mRNA i handsaming av sjukdom og danna grunnlaget for utviklinga av mRNA-baserte covid-19-vaksinar (RNA-vaksine).

I 2023 vart ho tildelt Nobelprisen i medisin saman med Drew Weissmann for oppdaginga som gjorde det mogleg å utvikla mRNA-vaksinar mot covid-19.

Kjelder

Denne artikkelen bygger på «Katalin Karikó» frå ,  den 13. september 2021.

Bakgrunnsstoff

Artikkel i The Guardian
 
 Katalin Karikó i pennmedicine.org

Ungarske vitskapsfolk
Biokjemi
Stortingsrepresentantar 2021-2025


Liste over alle stortingsrepresentantar i perioden 2021 til 2025 omfattar alle som vart valde til Stortinget ved stortingsvalet 2021, 13. september 2021.

Det var totalt 169 mandat på val. 150 av desse var distriktsmandat, og i tillegg blei det valt eit utjamningsmandat frå kvar valgkrins (i alt 19). I samsvar med paragraf 68 i den norske grunnlova, tredde dei nye stortingsrepresentantane saman den fyrste «syknedagen» (vyrkedagen) i oktober, i dette tilfellet fredag 1. oktober 2021.

Dei 169 mandata blei fordelte med 48 til Arbeidarpartiet (Ap), 36 til Høgre (H), 28 til Senterpartiet (Sp), 21 til Framstegspartiet (FrP), 13 til Sosialistisk Venstreparti (SV), 8 til Venstre (V), 8 til Raudt (R), 3 til Miljøpartiet Dei Grøne (MDG), 3 til Kristeleg Folkeparti (KrF) og 1 til det nye partiet Pasientfokus (PF), som kun stilte liste i Finnmark. Raudt kom for fyrste gang over sperregrensa på 4 %, og partiet fekk difor delta i fordelinga av utjamningsmandat. KrF kom for fyrste gong under sperregrensa, men fekk vald inn tre distriktsrepresentantar.

Dei 19 utjevningsmandata blei fordelte med fem mandat kvar til SV og Venstre, fire kvar til Framstegspartiet og Raudt og eit mandat til Høgre.

Den nye fylkesinndelinga frå 1. januar 2020, som følgje av regionreforma, gjorde at valet i 2021 i motsetning til dei føregåande ikkje hadde samsvar mellom fylke og valdistrikt. § 57 i Grunnlova seier fortsatt at: «Riket er inndelt i 19 valgdistrikt.» Vallova blei endra 4. juni 2018, slik at dei 19 fylka som eksisterte før regionreforma, framleis er valdistrikta i stortingsvalet.

Som følgje av valget tiltredde Jonas Gahr Støre si regjering (Ap, Sp) 14. oktober 2021.  (Ap) blei vald til stortingspresident ved Stortingets konstituering. Ho trekte seg etter kort tid, og Masud Gharahkhani (Ap) overtok embetet 25. november.

Representantane
Kvinneandelen blant dei valde representantane var 45 prosent (76 kvinner og 93 menn). Gjennomsnittsalderen ved starten av valgperioden var 45,7 år. Dei yngste representantane var Åse Kristin Bakke (Ap, Møre og Romsdal) og Tobias Drevland Lund (R, Telemark), begge på 25 år. Carl I. Hagen (FrP, Oppland) var eldst, 77 år.

Gro-Anita Mykjåland stod øverst på listene til Senterpartiet både i Aust-Agder og Vest-Agder. Ho blei vald inn frå begge distrikta. Etter § 63 i Grunnlova skal representanten då velje kva for eit val hun tek imot, og Mykjåland valde Aust-Agder.

Fyrste kolonne i tabellen under indikerar kor i stortingssalen representantane sit (sete nummer 1 er foran til venstre sett frå talarstolen).

Representantar
Namn på representantar markert med rosa farge er utjamningsmandat.

Kjelder 

Denne artikkelen bygger på «Liste over stortingsrepresentanter 2021–2025» frå , den 14. september 2021  

 
Lister over Stortingsrepresentantar etter periode
Stortingsrepresentantar etter periode
Monica Grefstad

Monica Grefstad () er ein norsk tidlegare friidrettsutøvar frå Trondheim som vart noregsmeister på 400 meter hekk i 1987 og 1988 og 100 meter hekk i 1993, 1994 og 1997.

Aktiv
Grefstad sikra seg i perioden 1985 til 1997 5 gullmedaljar, 8 sølvmedaljar og 5 bronsemedaljar i norske hovudmeisterskap i friidrett. Flest medaljar fekk ho i 100 meter hekk med 9 stk, 5 kom på langhekken, 3 på 100 meter og 2 på 200 meter. Under NM i friidrett 1993 vart ho tildelt kongepokalen etter å ha forbetra sin eigen norske rekord på 100 meter hekk til 13,26 sekund.

Sesongen 1993 sletta Grefstad den tolv år gamle noregsrekorden til Hilde Fredriksen på korthekken. Gjennom fire løp i Oslo, Birmingham og NM i Tønsberg flytta ho den til 13,38, 13,35, 13,33 og til sist 13,26 sekund. Året etter i juli forbetra ho den til 13,24 i Gävle og 13,14 i Edinburgh. I sitt livs beste løp, på Bislett stadion i Oslo den 22. juli 1994, sette ho norsk rekord med 13,09 sekund. Noregsrekorden gjaldt i 13 månader.

Plasseringar i internasjonale meisterskap
VM 1993 i Stuttgart: Utslått i semifinalane (13,37=nr 20)
EM 1994 i Helsinki: Utslått i semifinalane (13,11=nr 11)
VM 1995 i Göteborg: Utslått i kvalifiseringa (13,30=nr 21)

Personbeste
100 meter : 11,76 (1994)
200 meter: 24,10 (1994)
400 meter: 56,09 (1987)
100 m hekk: 13,09 (1994)
400 m hekk: 59,04 (1991)

Grefstad var medlem i Ranheim IL til 1988, sidan 1989-90 i Fossum IF, 1991-92 Sportsklubben Vidar og frå 1993 i TIF Minerva.

Kjelder

friidrett.no

Norske hekkeløparar
Norske sprintarar
Noregsmeistrar i friidrett
Mari Bjone

Mari Bjone () er ein norsk tidlegare friidrettsutøvar frå Oslo. Åra 1990-93 og 1995-2000 vart ho noregsmeister i 400 meter hekk, under NM 1996 tok ho gullmedaljen også på 400 meter.

Aktiv
Bjone fekk sitt gjennombrot i 1990-sesongen, då ho vann langhekken i noregsmeisterskapen for fyrste gong og overraska med å ta sølvmedaljen på 400 meter. Det neste tiåret var ho den beste langhekkløparen i landet på kvinnesida. Under B-Europacupen for landslag på Fana stadion i Bergen den 28. juni 1996 presterte ho personbeste i spesialøvinga då ho vart nummer 4 på tida 57,06. Ionela Târlea frå Romania vann løpet med sine 55,61 sekund.

Bjone sanka 18 NM-medaljar i tida 1990-2002. Tolv (10-2-0) i 400 m hekk, fem (1-1-3) på 400 m og ein bronse i 100 m hekk. Ho melde seg inn i IL i BUL  då ho var  12 år gammal og representerte idrettslaget til 2001. Etter ho fekk jobb på Høgskolen i Lillehammer var ho medlem i Lillehammer IF.

Plasseringar i internasjonale meisterskap
EM 1990 i Split: Utslått i kvalifiseringa i 400 m hekk (59,65=nr 28)
EM 1998 i Budapest: Utslått i kvalifiseringa i 400 m hekk (58,13=nr 20)

Personbeste
400 meter: 53,67 (Oslo, 1996)
100 m hekk: 14,29 (Uddevalla, 1996)
400 m hekk: 57,06 (Bergen, 1996)

Utgjevingar

Kjelder

friidrett.no

Norske hekkeløparar
Norske sprintarar
Noregsmeistrar i friidrett
Lene Espegren

Lene Espegren () er ein norsk tidlegare friidrettsutøvar frå Lillesand i Aust-Agder. Ho vart åtte gongar norsk meister i tresteghopp og fire gongar lengdehopp. I 1999 sette ho norsk rekord i tresteghopp med 13,83 meter, gjeldande landsrekord også i 2021.

Aktiv
I tida 1992-2001 var Espegren den dominante tresteghopparen på kvinnesida i Noreg. Ho vart noregsmeister i øvinga 1992-93, 1995-96 og 1998-2001. Åra 1996, 1998, 1999 og 2000 vann ho også gullmedaljen i lengdeøvinga ved noregsmeisterskapen. Perioden 1991-2001 sanka Espegren 10 NM-medaljar i tresteg og 6 i lengdehopp. Under NM i friidrett 1995 kneip ho bronsemedaljen i 100 meter hekk.

I 1995-sesongen sette elles Espegren personbeste på korthekken med 13,99 sekund. Sommaren 1999 var ho i sitt livs beste form. Under C-Europacupen for landslag helga 5.–6. juni representerte ho Noreg både i tresteghopp og lengdehopp. Landskampen fann stad i Pula i Kroatia, der Espegren om laurdagen sette norsk rekord i tresteg med 13,83 meter. Sundagen presterte ho livsbeste i lengdehopp med 6,34 meter. I NM i friidrett 1999 på Byrkjelo vann ho to gullmedaljar etter eit tresteghopp som målte 13,97 m og eit lengdehopp på 6,37 m, begge med for mykje medvind til at det vart rekord av.

Espegren var medlem i Lillesand IL til 1993, deretter IK Tjalve 1994-99 og SK Vidar 2000-01.

Kjelder
friidrett.no

Norske lengdehopparar
Norske tresteghopparar
Norske hekkeløparar
Noregsmeistrar i friidrett
Folk frå Lillesand
Olav Løkse

Olav Løkse () var ein norsk filolog og skulemann frå Salangen.

Løkse vart cand.philol. i 1938 og arbeidde som lektor i den høgre allmennskulen i Kongsberg i tida 1939-45. Etter eitt år som lektor på Ullern i Oslo, var han frå 1946 rektor på Troms Offentlege Landsgymnas til 1980. Jamsides skreiv han artiklar og avhandlingar om kultur- og litteraturhistoriske emne.

Løkse døydde i Finnfjordbotn i Lenvik.

I eit langt lyrisk «Minneord» i Skolefokus nr 8, 1999, ytra Torstein Sausjord mellom anna:
«Så difor var i all di ferd i skule, lag og samfunnsliv
du alltid målmann,
av di du såg kor snøgt det er å verta talerøyr
for andre sine gamle, daude tankar,
når me det ikkje maktar
å bruke målet som i eige hjarta bankar.»

Kjelder
Troms Offentlege Landsgymnas:20.
Skolefokus 8/1999:56.

Norske skulefolk
Norske filologar
Målfolk
Folk frå Salangen
Folk frå Lenvik
Nynorsk i Nord-Noreg
Quincy Douglas

Quincy Jonas Edward Samuel Douglas ( er ein norsk tidlegare sprintar frå Bergen, fødd i England. Han vart norsk meister på 400 meter ni gongar i tida 1996-2007 og vann ni NM-gull i 1000 meter stafett for Gular i perioden 1994-2007.

Aktiv
Quincy Douglas, som er ein yngre bror av Atle Douglas, spesialiserte seg på 400 meter. Han vart noregsmeister på distansen 1996-97, 1999-2001 og 2004-2007. Den 24. mai 1997 sletta han den tre år gamle noregsrekorden på 400 meter då han i Florø fekk notert 46,46 sekund, nøyaktig ein månad seinare forbetra han rekorden til 46,33 i Luzern. 29. mai 1999 flytta Douglas noregsrekorden til 46,19 i Florø. Vel ein månad seinare på Bislett stadion i Oslo sprang han i mål på tida 46,11 sekund, ein norsk rekord som vart ståande i 17 år.

Douglas var medlem i idrettslaget Gular. Åra 1994, 1997. 1999-2002, 2004, 2006-07 sprang   han tredje eller fjerde etappe for Gular-mannskapa som sigra i 1000 m stafett under NM i friidrett. Han var elles ein habil 200-meterløpar med personbeste på 21,01 sekund, oppnådd i 2000. På den distansen sanka han to NM-sølv og like mange NM-bronsar.

Kjelder

Rekordenes utvikling ved friidrett.no. 06.11.2015

Norske sprintarar
Noregsmeistrar i friidrett